Blomstringen varer kun 2-3 uger, og da den er sprunget tidligt ud i år, snyder det mange, der gerne vil opleve Fruesko, som er Europas største orkidé, oplyser Naturstyrelsen i en pressemeddelelse. - Hvert år går mange forgæves efter Frueskoen. I bedste fald kan de se de visne blomster, men mange får kun set de bambuspinde, som vores optællere anbringer ved hver blomst. Vil man opleve de smukke gule "sko", så er det nu, man skal besøge Frueskoens indhegning i Bjergeskoven, inden sneglene og varmen får pillet pynten af frueskoen. Heldigvis er et besøg i den smukke Bjergeskov aldrig forgæves" fortæller Peter A. Larsen fra Naturstyrelsen. Rold Skovs bestand af Fruesko er i stabil fremgang, og der findes nok op mod 200 eksemplarer i Bjergeskoven i år. De er endnu ikke optalt. Frueskohegnet har i over 120 år beskyttet de fredede blomster mod plukning og opgravning,

Opsummering:
Danmarks sjældneste orkidé blomstrer netop nu i Rold Skov.